INDIA के बाद NEPAL में भी बैन किए गए 500 और 1000 के भारतीय नोट
Sun Jun 24 2018 19:46:53 GMT+0530 (IST)
Home > मुख्य समाचार > INDIA के बाद NEPAL में भी बैन किए गए 500 और 1000 के भारतीय नोट
Vikas Tiwari | 2016-11-12 03:23:45.0
काठमांडू. 500 और 1000 के नोटों को बैन करने के फैसले का नेपाल पर भी अच्छा खासा असर हुआ है. नेपाल की बैंकिंग व्यवस्था ने भारत के 500 और 1000 के पुराने नोटों के बंद हो जाने के कारण 3.5 करोड़ की भारतीय मुद्रा को जारी करने पर रोक लगा दी है.
नेपाल राष्ट्र बैंक के प्रवक्ता नारायण पोडेल ने कहा है कि हमने लाइसेंस प्राप्त बैंकिंग संस्थाओं को सूचना दे दी है. कि गुरुवार से उन्होंने 3.5 करोड़ रुपए की बैन भारतीय मुद्रा को रोक लिया है. उन्होंने कहा कि अन्य बैंकों से विवरण मिलने के बाद ही इन बैन नोटों की कुल राशि हमारे पास बढ़कर चार करोड़ हो सकती है.
समाचार एजेंसी सिन्हुआ के अनुसार नेपाल की केंद्रीय बैंक का मानना है कि भारत-नेपाल की सीमा से सटे ईलाकेों में रहने वाले व्यापारियों और लोगों के साथ ही भारत से पहुंचे नेपाली प्रवासी मजदूरों के पास काफी मात्रा में ऐसी भारतीय मुद्रा पाइ जा सकती हैं.
पोडेल ने कहा है कि आम लोगों के पास मौजूद भारतीय मुद्रा के बारे में हमारे पास कोई विवरण नहीं हैं. नेपाल में 100 रुपए की भारतीय मुद्रा का इस्तेमाल काफी लंबे समय से होता रहा है.
भारत ने पिछले साल ही नेपाल के आग्रह करने पर 500 और 1000 के नोट को उपयोग में लाने की अनुमति दी थी.
नेपाल में काफी मात्रा में नेपाली प्रवासी घर लौटते समय अपने साथ भारतीय मुद्रा लेकर ही जाते हैं, इसलिए भारत ने नेपाल के आग्रह को स्वीकार किया था.